**Formulari de sol·licitud de lliurament del pla de prevenció** (art. 36, 22, 33, 23.1, 16.2 LPRL)

**Sol·licitud de lliurament del pla de prevenció**

*(Lloc i data)* ....................................................., ....... de/d’ ............... de ..............

A *(nom i cognoms de la persona o persones a qui s’adreça la sol·licitud)* ...........................................................................................................

En el seu càrrec de ...........................................................................................

De l’empresa (*nom de l’empresa)* .....................................................................

Exposo:

Primer. Que, en la meva condició de delegat/ada de prevenció a l’empresa ....................................................................., se’m reconeixen les competències i facultats establertes a l’article 36 de la Llei 31/1995, de 8 de novembre, de prevenció de riscos laborals (LPRL).

Segon. Que, entre les facultats que se m’atorguen per a l’exercici de les competències, recollides en el número 2 de l’article 36, a l’apartat *b*), s’hi recull la de tenir accés, amb les limitacions que preveu l’apartat 4 de l’article 22 d’aquesta Llei, a la informació i la documentació referent a les condicions de treball que siguin necessàries per a l’exercici de les meves funcions i, particularment, a les referents a la informació, consulta i participació dels treballadors i treballadores i a la documentació que l’empresa ha d’elaborar i conservar a disposició de l’autoritat laboral.

Tercer. Que l’article 33 de la LPRL estableix el deure empresarial de consulta als treballadors i treballadores sobre les decisions a adoptar en matèria de seguretat i salut, entre les quals recull, a l’apartat 1.*b*) «l’organització i el desenvolupament de les activitats de protecció de la salut i prevenció dels riscos professionals a l’empresa», i 1.*d*) «els procediments d’informació i documentació» referits en el paràgraf anterior.

Quart. Que la documentació en matèria preventiva que l’empresa ha d’elaborar i conservar a disposició de l’autoritat laboral es detalla a l’article 23.1 de la LPRL, i que el Pla de prevenció de riscos laborals és el primer que ha de realitzar l’empresa.

Cinquè. Que, segons l’article 16.2 de la LPRL, els «instruments essencials per a la gestió i l’aplicació del pla de prevenció de riscos laborals són l’avaluació de riscos laborals i la planificació de l’activitat preventiva».

Per tot el que he exposat,

Sol·licito:

El lliurament efectiu del pla de prevenció de riscos laborals, per al compliment eficaç de les competències i facultats que m’atribueix la LPRL com a delegat/ada de prevenció.

Aquest document ha d’incloure:

1. estructura organitzativa,

2. responsabilitats,

3. funcions,

4. pràctiques,

5. procediments,

6. processos i

7. recursos necessaris per realitzar l’acció de prevenció de riscos de l’empresa.

Esperem una resposta i el lliurament del document sol·licitat, en el termini màxim de (*data*) ................................, en compliment de la normativa en prevenció de riscos laborals.

Atentament,

Delegat/ada de prevenció

Signatura:

Rebut per l’empresa

*(Lloc i data)* ......................................................, ........ de/d’ ............... de ............

*(Signatura de l’empresa o de la persona que la representa, i segell)*

*Nota: la UGT de Catalunya ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.*